Ai Mori

Ai Mori (; s. 17. syyskuuta 2003) on japanilainen kisakiipeilijä. Hän on erikoistunut lead- ja boulder-kiipeilyyn. Vuonna 2019 IFSC kiipeilyn maailmanmestaruuskilpailussa hänestä tuli nuorin palkintosijoitukselle yltänyt japanilainen kiipeilijä hänen sijoittuessaan leadissä kolmanneksi. Mori on voittanut Japan Cup -kilpailuja sekä boulderissa että leadissä ja hänellä on monta IFSC kiipeilyn maailmancup palkintopallisijoitusta mukaanlukien kolme kultaa vuoden 2022 maailmancupeista. Vuoden 2023 IFSC kiipeilyn maailmanmestaruuskisoissa Mori voitti kultaa leadissä. Hänestä tuli tällöin ensimmäinen japanilainen leadin maailmanmestaruuden voittanut kiipeilijä. == Kiipeilyura == Vuonna 2016 Mori voitti Lead Japan Cupin, jolloin hänestä tuli 12-vuotiaana kilpailun nuorin voittaja. Hän on voittanut lead-kiipeilyn Japanin mestaruuden vuosina 2018, 2020, 2021 ja 2022. Mori voitti myös Boulder Japan Cupin vuonna 2021 ja sijoittui toiseksi vuonna 2018. Mori teki debyyttinsä aikuisten kansainvälisessä kilpailukiipeilyssä vuonna 2019 voittaen kaksi pronssia leadin ja yhden boulderoinnin maailmancupissa. Myöhemmin samana vuonna ollessaan 15-vuotias, hän sijoittui IFSC-kiipeilyn maailmanmestaruuskilpailujen lead kategoriassa kolmanneksi, ja hänestä tuli nuorin japanilainen kiipeilijä, joka on saavuttanut mitalin maailmanmestaruuskilpailuissa. Akiyo Noguchi oli pitänyt edellisen ennätyksen hallussaan vuonna 2005 16-vuotiaana voittamallaan pronssimitalillaan. Marras- joulukuussa 2019 Mori sijoittui viidenneksi yhdistetyssä sarjassa olympialaisten karsintatapahtumassa Toulousessa, Ranskassa. Japani oli kuitenkin jo täyttänyt urheilijakiintiönsä vuoden 2020 olympialaisiin, joten Mori ei osallistunut kisoihin, vaikka sijoituksensa puolesta olisi olympiapaikan saanut. Syyskuussa 2022 Mori voitti ensimmäisen sijan maailmancupissa Koperissa, Sloveniassa, sijoittuen ennen toiseksi tullutta Janja Garnbretia, joka ennen Koperia oli voittanut kaikki neljä aiempaa lead maailmancupia. Mori kilpaili vuoden ensimmäisessä maailmancup-tapahtumassaan ja ensimmäisessä kansainvälisessä kilpailussaan sitten vuoden 2020 olympiakarsintatapahtuman vuonna 2019. Hän saavutti tämän jälkeen ykkössijan kahdessa muussa maailmancupissa, leadissä Edinburghissa Skotlannissa ja kauden lopulla yhdistetyssä boulder ja lead kilpailussa Moriokassa, Japanissa. Vuonna 2023 Mori osallistui vuoden 2023 IFSC-kiipeilyn maailmanmestaruuskilpailuihin ja tuli maailmanmestariksi lead-kiipeilyssä. Hänestä tuli ensimmäinen japanilainen urheilija, joka on voittanut lajin maailmanmestaruuden. Hän sai myös paikan vuoden 2024 olympialaisiin sijoittumalla kolmanneksi yhdistetyn kiipeilyn (boulder ja lead) kilpailussa. == Sijoitukset == === Maailmancup === 2019 2022 Lead 6 11 Boulderointi 20 - Nopeus - - Yhdistetty 10 - === Maailmanmestaruuskilpailut === Laji 2019 2023 Lead 3 1 Boulderointi 31 6 Nopeus 60 - Yhdistetty 6 3 === Nuorten MM-kisat === Laji 2017 Youth B -sarja 2018 Youth B -sarja Lead 1 - Boulderointi 7 20 Nopeus 43 44 Yhdistetty 2 - === Aasian nuorten mestaruuskilpailut === 2017 Youth B 2018 Youth B Lead 1 2 Boulderointi 3 4 Nopeus 5 20 === Japan Cup === 2014 2015 2016 2017 2018 2019 2020 2021 2022 2023 Lead 12 2 1 1 - 2 1 1 1 1 Boulderointi - - 11 4 2 7 4 1 4 4 Nopeus - - - - - 11 - - - - Yhdistetty - - - - - 3 8 - 1 1 == World Cup palkintokorokesijoitukset == === Lead === Kausi Kulta Hopea Pronssi yhteensä 2019 1 1 2022 2 2 2023 1 2 3 yhteensä 3 2 1 6 === Boulderointi === Kausi Kulta Hopea Pronssi yhteensä 2019 1 1 yhteensä 1 1 === Yhdistetty (Boulder & Lead) === Kausi Kulta Hopea Pronssi yhteensä 2022 1 1 yhteensä 1 1 == Lähteet == == Aiheesta muualla == * IFSC profiili Luokka:Japanilaiset kiipeilijät Luokka:Vuonna 2003 syntyneet Luokka:Elävät henkilöt